ColecoVision-ის თამაშების სია
ეს არის სათამაშო კონსოლის, ColecoVision-ის ვიდეო თამაშების სია. ColecoVision არის 8 ბიტიანი მეორე თაობის სახლის ვიდეო თამაშების კონსოლი, შემუშავებული და გამოცემული კომპანია Coleco-ს მიერ 1982 წელს ჩრდილოეთ ამერიკაში, 1983 წელს ევროპაში. 1982 წლის ბოლო გაიყიდა 500 ათასი ეგზემპლარი. ColecoVision-ის ეს წარმატება გარკვეულწილად განაპირობა Nintendo-სთან დადებულმა შეთანხმებამ, რითაც Coleco-ს ეძლეოდა უფლება კონსოლთან ერთად კომლექტში გაეყიდა Nintendo-ს თამაში „Donkey Kong“. ვიდეო თამაშების კრიზისამდე 1983 წელს გაყიდვები 1 მილიონამდე გაიზარდა, ხოლო 1984 წლის დასაწყისისთვის კონსოლის გაყიდვებმა შესამჩნევად იკლო. 8 თვის შემდეგ Coleco-მ დატოვა ვიდეო თამაშების ბაზარი, ხოლო 1985 წლის ოქტომბერში ColecoVision-ის წარმოება შეწყდა. მისი შეჩერების მთავარ მიზეზად მიჩნეულია 1983 წლის ვიდეო თამაშების კრიზისი. 1986 წელს Bit Corporation-მა შექმნა ColecoVision-ის კლონი Dina, რომელსაც ჩრდილოეთ ამერიკაში Telegames Personal Arcade-ის სახელით გამოსცემდა კომპანია Telegames 1996 წელს პროგრამისტმა კევინ ჰორტონმა შეიმუშავა ColecoVision-ის პირველი Homebrew თამაში „Kevtris“, რომელიც „ტეტრისის“ კლონს წარმოადგენს. 1997 წელს Telegames-მა გამოუშვა ColecoVision-ის თამაშების კოლექცია Microsoft Windows-ისთვის. ხოლო 2014 წელს AtGames-მა გამოსცა კონსოლი სახელწოდებით ColecoVision Flashback, რომელიც მოიცავს 60 თამაშს, მათ შორის Sega-ს „Zaxxon“-ს და Exidy-ის „Venture“-ს. საერთო ჯამში კონსოლზე გამოვიდა: 129 ამერიკული გამოცემა 1 შეზღუდული ამერიკული გამოცემა 7 უცხოური/კანადური გამოცემა 5 TeleGames-ის ექსკლუზივი 8+ პროტოტიპი და გამოუცემელი 116+ homebrew თამაშები